सासाराम। इ सपना क ट्रेन छी। ओ सपना जेकरा देखैत एकटा पूरा पीढ़ी जवान भ गेल। इ उल्लास भरल शब्द छल रामअवतार सिंह क जे सासाराम स आरा जा रहल पहिल सवारी गाड़ी क यात्री छथि। आरा तक टिकट लेलाक बाद अधिकतर यात्री क चेहरा पर एहने भाव छल। ट्रेन चालक ललन जी आ गार्ड केएम प्रसाद सेहो अपना कए ऐतिहासिक क्षण मे भागीदार बूझि रहल छलाह। आखिर तीन दशक बाद आरा क लेल सासाराम स ट्रेन जे विदा भ रहल छल।
 कहियो शाहाबाद जिला क दूटा महत्वपूर्ण शहर आरा-सासाराम, आब पड़ोसी जिला। एहि दूनू जिला मुख्यालय क बीच पहिने छोटी लाइन पर ट्रेन चलैत छल। मुदा 1977 मे एहि क्षेत्र स ट्रेन क छुक-छुक बंद भ गेल। एकर बाद सब सरकार मे लाइन निर्माण क गप चलल, मुदा कागज स जमीन पर नहि आइल। ठोस आधार नीतीश कुमार क रेलमंत्रित्व काल मे भेटल आ गति लालू यादव क काल मे। 10 दिसंबर, 2006 कए ट्रेन बिक्रमगंज तक चलल। नवंबर, 2008 मे पीरो तक बढ़ल। पूर्णता 31 अक्टूबर, 2009 कए पूरा भेल। जखन ट्रेन सासाराम स आरा क लेल चलि पड़ल।
 बस क 50 टका भाड़ा भीड़-भाड़ किचकिच स आब राहत भेटत। मात्र 16 टका मे यात्री सवारी गाड़ी स आरा पहुंचताह। सौ किमी क यात्रा मे लगभग 4 घंटा लागत। 23 हाल्ट आ 5 स्टेशन स भ कए ट्रेन जाइत। सासाराम स खुलबाक बाद ट्रेन मोकर, अगरेर, खरारी, बरांव मोड़, चनका, गढऩोखा, समहौता, संझौली, बैरी, मानी, घोसियांकला, घोसिया, शहीदबाबा, बिक्रमगंज, शिवपुर भोजपुर-रोहतास बार्डर हाल्ट, हसनबाजार हाल्ट, हसन बाजार स्टेशन, नोनार, झारखंड महादेव, पीरो, नागरी, चरपोखरी, समरन, गड़हनी, वीर कुंवर सिंह हाल्ट, उदवंत नगर हाल्ट होइत आरा पहुंचत।
 सासाराम-आरा लाइन पर एक टा ट्रेन दू बेर अप डाउन करत। 746 नं. क गाड़ी 9. 20 पर वाराणसी स आउत आ 9. 30 बजे आरा क लेल प्रस्थान करत। फेर ट्रेन 749 नंबर क भ कए 4. 30 बजे आरा स खुलत आ 8 बजे सासाराम पहुंचत। 748 नंबर क ट्रेन 8. 20 मे सासाराम स खुलि कए 11. 50 पर आरा पहुंचत। 749 नंबर क ट्रेन एक बजे आरा स खुलत आ सासाराम 4. 40 पर पहुंचत।
 आरा स ट्रेन परिचालन शुरू भेलाक बाद स्थानीय लोक मे काफी हर्ष अछि। आब सीधा पटना जेबाक इच्छा प्रबल भ गेल अछि। 